बीएयू कामगार यूनियन ने दी आंदोलन की चेतावनी
रांची | बीएयूके कामगार यूनियन आठ माह से बकाया वेतन का भुगतान नहीं होने पर आंदोलन करने की चेतावनी दी है। यह निर्णय यूनियन की बैठक में लिया गया। उस बैठक में पहला प्रस्ताव यही पास किया गया कि विवि प्रशासन जल्द से जल्द बकाया वेतन का भुगतान करे। विगू यादव ने कहा कि गत वर्ष जुलाई माह से यूनियन के कामगारों को वेतन का भुगतान नहीं किया गया है। इससे सदस्यों के समक्ष भुखमरी की स्थिति हो गई है। यूनियन के अगले सत्र के पदाधिकारियों का निर्वाचन किया गया। इसमें बीएन झा को अध्यक्ष, एसएन मिश्र को कार्यकारी अध्यक्ष, कपिल मुंडा एवं भुवनेश्वर बेदिया को उपाध्यक्ष, बिगू यादव को महासचिव चुना गया है।
hin_Deva hin_Deva